
L.  S. 


Ue  morbis  virginum  multa  jamdudum  eximie  scripta  me  forsan  ab 
hoc  proposito  terrere  debuissent ;  sed  partes  artis  medicae  incultas  ex¬ 
plorare,  ab  opere  hujusmodi ,  studii  scilicet  documento ,  foret  omnino 
alienum ;  et,  certe ,  quantumcunque  tractata ,  res  nulla  attentione 
medicorum  dignior.  Etenim  infestissimi  inter  morbos  utrique  sexui 
communes ,  dum  mulieres  tenent ,  plurimos  que  earum  proprios ,  fre¬ 
quentis  simum  cum  mensibus  nexum  agnoscunt.  Dein  sexus  femineus , 
cui  plurima  vitae  solatia  debemus ,  gratum  animum  ac  opem  sibi  jure 
n vindicat . 

Cum  de  hujus  ce  rei  momento  persuasum  mihi  erat ,  eam  in  argu¬ 
mentum  dissertationis  haud  aegre  selegi  $  non  sane  dilucidandae  rei 
causa,  sed  ut  ipsemet ,  legi  academicoe  obtemperando ,  eam  altiori 
animo  infixerim.  Praeterea ,  cum  mihi  inprimis  tractandam  proposui 
amenorrhoeam,  haec  materies  mihi  eo  magis  arrisit,  quod  id  mali,  for¬ 
midolosae  morborum  cohortis  dux ,  cum  inoffensus  progreditur ,  facili 
negotio  plerumque ,  tum  maxime  cum  recens  accurrit,  marte  medico 

vincatur.  Enimvero  scientia  medica ,  dum  qua  de  re  dissererem  ,  quanto 
magis  magisque  cogitabam ,  tanto  mihi  in  universum  est  visa  incer¬ 
tior.  Nec  temere$  nam  si  mutabilitas  3  res  obscura  vel  supposita  3 
haud  ambiguas  sint  incertitudinis  notas 3  hanc  labem  medicinae  inustam  3 
tot  opiniones  dissonas 3  tot  aedificia  medica  alternis  vicibus  destructa , 
tot  tenebrosae  mobilisque  cujusvis  theoriae  phantasmata  3  totque  fal¬ 
lacis  experientias  et  abstractionum  metaphy sicarum  ludibria  3  sat  su- 
perque  comprobant.  Objicias  doctrinam  medicam  non  3  ut  antehac, 
in  fabulari  historia,  sed  in  Vera  physiologia  tandem  aliquando  ex¬ 
structam,  inter  scientias  veras  jure  quidem  splendere.  —  Nltqui  sub¬ 
tilis,  ne  quid  pluris  dicam,  physiologia ,  et  quidem  subtilis  anatome 
nos  latent ,  diuque  forsan  latebunt ;  atqui  utut  physiologiam  patho¬ 
logice  applicandam  intelligas ,  ne  ipse  quidem  ejusdem  doctrinae  auctor 3 
quam  ut  veritatem  ipsam  immobilem  praedicat ,  certam  et  constantem 
rationem  tenet,  sed  in  eadem  interdum  re  modo  ad  hoc  modo  ad  illud 
aberrat.  Quid?  quod  cl.  Broussasus  passim  incertus,  obscurus ,  am¬ 
biguus,  etiamnum  in  scriptis  suis  recentioribus  haeret?  —  Subjicias 
medicinam  non  amplius  absurdae  et  rationem  contemnenti  explicationi , 
sed  praeter  levem  empirismum  omnino  expurgatum ,  non  nisi  expe¬ 
rientia  et  factis  anatomico-physiologicis  certissimis ,  quae  ratiocinium 
dilucide  enodavit,  columnas  immotae  similem,  reponi ,  et  cujusque 
temerarii  cerebrum ,  scarabaei  adinstar ,  ed  posthac  excutiendum  iri. 
—  Esto  ;  sed  interea  unus  negat,  alter  ait,  tertius  medius  ire  censet, 
quartus  demum  nec  ab  antiquis  nec  a  novis  est,  sed  veritatem ,  ubi¬ 
cunque  ea  colitur ,  se  amplecti  profitetur.  Praeterea  sua  cuique  est 
opinionum  libido ,  suusque  color,  et  videndi  facta  modus. 

Id  sanguinis  quod  e  vagina,  singulis  mensibus,  effluit,  catamenia ,  muliebris 
fluxus ,  menstrua y  vel  menses  fuit  nominatum,  de  quorum  vitiis  prius¬ 
quam  loquar ,  pauca  praefari  oportet.  Unde  oriuntur  ?  Quibus  usibus 
inserviunt?  Hae  quaestiones  diu  a  physiologis  exagitatae,  sunt  etiamnum 
perquam  difficiles  atque  obscurae;  ne  tamen  manca  videatur  oratio,  de 
utraque  brevissime  disseram. 

Arteriae  multae  uteri  substantiam  penetrantes ,  singulis  mensibus  nimio 
plus  sanguinis  recipiunt ;  hunc  in  uterum  cavum ,  per  poros  membranae 
ejus  mocosae,  effundant  necesse.  Sanguis  ibi  exceptus  per  vaginam  effluit, 
et  interdum ,  etsi  raro ,  arteriae  extra  uterum  positae  sanguinem  effun¬ 
dunt,  ita  ut  etiam  gravidis  ipsis  menses  fluere  non  desinant. 

Causas  mensium  diu  indagatas,  nunc  primum  recensebo,  quarum  ne 
quidem  ulla,  omni  ex  parte,  rem  explicabit. 

Opinio  antiquorum  fuit  lunam  recursum  muliebris  fluxus  regere ,  eaque 
quibusdam  philosophis  nuperis  ac  celebribus  haud  visa  absurda  (1).  Vis 
tamen  lunae  in  uterum  nulla  esse  videtur;  nam  quaslibet  phases  induat, 


(i)  Morgagni,  Fred.  Hoffnaann ,  Stahl,  de  cestu  maris  microcosmici ,  Mead,  de  imperio  lunce 
ac  solis. 


•seu  quascunque  lucis  incrementa  vel  decrementa  suscipere  videatur, 
menses  aeque  prorumpunt.  Nil  est  cur  miremur  hanc  opinionem  tam 
longe  lateque  vagatam.  Fictiones  plerumque  citius  ac  longius  quam  res 
verae  diffunduntur.  Praeterea,  reditus  menstruus,  connexionem  cum  luna, 
singulis  mensibus,  mutante,  indicare  videbatur  iis,  qui,  analogia  parum 
perfecta  contenti,  causas  fictas  imaginationis,  potius  quam  veras,  judicii 
ope,  scrutabantur.  Causa  hujusmodi  semel  memorata,  vulgo,  rerum  mi¬ 
randarum  avido,  admodum  grata  evadit. 

Chemicum  fermentum  uterum  stimulans  ex  toto,  ab  iis  qui  aleumis- 
ticas  ehimeras  insectabantur,  fuit  fictum.  Quale  est?  Quomodo  et  ubinam 
corporis  oritur?  His  nunquam  est  responsum.  Opinio  quidem  diu  invaluit, 
sanguinem  menstruum  esse  corruptum  ac  foetidum  (1) ,  imo  veneno¬ 
sum ,  et  feminas  inter  ejus  fluxum  fuisse  mirum  in  modum  mutatas. 
Earum  plurimae  mutationum  adeo  sunt  insulsae,  ut  risum  jure  moveant. 
Caro  quam  mulier  tangebat  cito  foetibat,  quam  sale  fricabat,  nunquam 
condiebatur;  flores  quibus  inspirabat,  arbusculi  quos  digito  premebat, 
cito,  quasi  flamma  fulminea  icti,  morituri,  marcescebant.  Plures  harum 
ineptiarum  referre  piget,  etsi  plures  in  promptu  sint. 

Quin  sanguis  in  utero  cavo ,  vel  in  rugis  vulvae  stagnans ,  praesertim 
in  regionibus  calidioribus,  cito  corrumpatur  inficias  non  ibo;  si  tamen 
stagnatio  non  fit,  sanguis,  ni  quatenus  mucus  uteri  vel  vaginae  ei  ad¬ 
miscetur,  aut  ni  morbus  quidam,  praecipue  externus ,  tenet  mulierem ,  a 
reliqua  massa  minime  est  diversus. 

Omissis  aliis  opinionibus,  ad  plethoram  seu  generalem  sive  topicam  , 
in  mensibus  explicandis  summi  medicorum  decurrerunt.  Totum  genus 


(i)  Reipsa  quidem  odor  teter  ac  nauseosus  feminis  nostratibus,  dum  menses  fluunt,  raro  et 
non  nisi  fere  rufis  proprius ;  sed  ut  ait  Gardien  :  Dans  Vetat  naturel  on  nobserve  point  > 
chez  les  femmes ,  celte  atmosphere  repoussanle ,  si  elles  ne  negligent  pas  /es  soins  de  pivprete 
necessaires  dans  celte  eirconstance.  Is  autem  odor  multo  magis  aerem  infestat  in  calidioribus 
Asias  regiouibus,  ubi  pestis  aliasque  epidemiae  tot  turearum  immundorum  millia  quotannis 
consumunt.  Non  est  igitur  cur  miremur,  et  multo  minus,  cur,  medicos  quosdam  praepostere 
simulantes,  ludibrio  vertamus  hebraeorum  quondam  legislatorem  prudeutissimam  adeo,  praeter 
alias  immunditias,  circa  menses  quoque  ferentem  legem,  ut  a  plurimis  morbis  praedictarum 
regionum  incolas  servarit  immunes. 


humanum  inter  juventutem  esse  plethorieum ,  feminas  tamen  ad  eam 
esse  praecipue  proclives,  plerisque  placuit.  Fabrica  solidorum  laxior, 
victus  lautus,  vita  desidiosa,  perspiratio  minor,  et  alia  hujusmodi  hie 
numerantur.  In  mensibus  educendis  haec  ipsa  forsan  quodammodo  valere 
possunt*,  sed  hae  causae  non  omnes  certae,  non  semper  praesentes,  ubi 
adsunt  et  ubi  pletliora  consequitur,  ei  plethorae  obviam  eundo  menses 
non  impediuntur. 

Aliis  quibusdam  theoriis ,  nec  sine  ingenio ,  nec  sine  facundia  re¬ 
jectis,  Rousselius  (1)  fortuitis  plane  et  extra  corpus  femineum  positis 
causis  plethoram  generalem  mensesque  inde  profluentes  adscribens ,  non 
iisdem  mulieres  semper  adstrietas  fuisse  contendit.  Hanc  theoriam  nunc 
breviter  considerabo.  Ne  rem  parum  apte  repraesentem ,  ecce  verba 
auctoris  ipsius.  Ces  repas  >  dont  V amitte  et  le  besoin  de  se  voir 
et  d’ etre  ensemble  avaient  cVabord  donne  Videe ,  V intemperance  les 
fit  ensuite  reiterer  pour  satisfaire  la  sensualite.  Les  saveurs  sim - 
ples  et  naturelles  des  alimens  qui  suffisent  d  ceux  qui  n  ont  que  de 
V appetit  d  contenter }  ne  convinrent  pas  toujours  d  des  gens  qui  vou- 
laient  manger  sans  appetit.  II  fallut  necessairement  recourir  aux 
perfides  rajfinemens  de  Vart  pour  reveiller  un  palais  difficile  et  de- 
daigneux ,  et  rendre  agreable  d  la  bouche  ce  que  V e stomac  eiit  refuse 
sans  cet  appdt  trompeur.  II  se  forma  peu-a-peu  une  habitude  generale 
qui  porta  les  hommes  d  prendre  beaucoup  plus  d? alimens  quii  ne 
leur  en  faut  pour  reparer  les  deperditions  journalieres  du  corps.  Ce- 
lui~ci  dut  se  trouver  gene  par  une  surabondance  excessive  de  sues 
nourriciers  dont  Voisivete  et  le  defaut  d’ exercice  durent  augmenter 
encore  les  inconveniens .  La  nature  attentive  d  maintenir  cette  juste 
compensation  de  perte  et  de  reparation  qui  entretient  la  vie ,  lacha 
de  se  debarrasser  d’un  superflu  dangereux  par  des  evacuations  con¬ 
vena b les.  Les  ejfets  de  cette  disposition  furent  communs  aux  deux 
sexesj  les  hommes  comme  les  femrnes  se  trouverent  en  general  dans 
un  etat  de  plethore  habituelle  qui  neces  sita  y  dans  les  uns  et  dans 


(i)  Systeme  phy  iique  et  moral  de  la  femme ,  partie  II.,  chap.  11. 

les  au  tres }  des  ecoulemens  3  a  la  verite  differens  par  leur  forme , 
mais  qui  furent  les  memes  par  leur  principe.  Dans  les  hommes  y  la 
nature  supplea  aux  regles  par  des  hemorrhagies  qui  se  font  par  des 
organes  differens  selon  les  divers  ages  (1). 

Hanc  theoriam  auctor  sagax  et  acutus  plurimis  argumentis  firmare 
conatur;  singulis  perpendendis  tempus  parum  sufficit;  perpauca  igitur 
solummodo  proferam,  quae,  me  judice,  theoriam  evertent. 

Et  quidem  primum  Hippocrates,  atque  omnes,  jam  inde  antiquitus, 
medici,  qui  de  mensibus  eorumque  vitiis  verba  moverunt,  eosdem  non 
solum  primo,  sed  etiam  reliquo  proruptionis  tempore  spectavere.  Dein 
Sacrae  quoque  Paginae  feminas  hebraicas  mensibus  olim  non  vacasse  tes¬ 
tantur;  nam  ne  plurima  mala,  e  sanguine  menstruo,  calore  corrumpendo  , 
oritura ,  contraxissent ,  bygienae  praeceptis ,  quae  sub  specie  veneranda 
religionis  abdiderat  Moises,  in  libro  levitico  cautum  est.  Sed  quid  e  tem¬ 
porum  tenebris  argumentum  eruam  eorum  quae  quotidie  uberrime  prae 
oculis  habemus  ?  Nonne  cuique  medico ,  qui  vel  primis  labris  praxin 
medicam  gustavit,  constat  quam  miseram  trahat  vitam  vel  frugalis 'quaevis 
puella  cui  menses  non  prorumpunt?  Quod  si  sanae  interdum  sint  feminae 
nostrates  quibus  menses  nunquam  profluxerint,  sterilitatem  plane  in 
causa  esse  compertum  habemus ;  et  in  omnibus  propemodum  orbis  terrae 
regionibus ,  fluxus  muliebris  vinculum  arctissimum  cum  fecunditate 
semper ,  et  cum  recta  valetudine  plerumque ,  agnoscit.  Atque  adeo  eum 
statui  cuidam  pathologico  aliive  casui  aeque  incerta  tribuere ,  mihi  visa 
opinio  omni  veri  specie  destituta. 

Eodem  vitio  laborat  theoria  doctoris  Emett,  angli,  qui  orgasmo  ve- 
nereo  menses  tribuit ;  hi  etenim  interdum  sine  appetitu  venereo  fluunt , 
et  vice  versa;  quae  tamen  secundum  hanc  opinionem  fieri  non  debent. 
Ut  lianc  rem  explicaret,  supposuit  auctor  sanguinem  in  debilibus  adeo 
evadere  tenuem ,  ut  absque  orgasmo  venereo  aliquando ,  quod  in  phthisi , 
febreve  diuturna  laborantibus,  videre  est,  sanguis  extra  vasa  diffluere 
possit  (2).  Quid  autem  si  non  modo  sana  sed  robusta  sit ,  cui  menses 


(1)  Stahl  ,  Disseri,  de  morbis  cetatum. 

(2)  Eraelt ,  Essai  de  medecine  sur  le  Jlux  menstruet ,  p.  71. 

fluent,  etsi  desiderium  Veneris  nullum?  Hoc  interdum  evenire  saepius 
commemoratur.  Praeterea  salax  puella  orgasmo  fere  nunquam  caret;  cur 
non  ei  menses  saepius  de  die  adsunt,  aut  certe  multo  saepius  ac  castae 
Venerisque  parum  capienti?  Quoddam  est  igitur  uteri  proprium,  ad  quod 
in  causa  mensium  consideranda  animus  est  advertendus.  Quale  istud  sit 
explicatu  est  difficile;  sed  plurima  commonstrant,  impetum  sanguinis, 
pubertate  appropinquante ,  majorem  ac  antea  evadere.  Partes  externae 
majores  factae  non  diutius  nudae  manent;  clitoris  ac  nymphae  tument  et 
longiores  evadunt,  uterus  ipse  antea  parvus,  subito  crescit,  motusque 
insoliti  persentiuntur.  Huc  usque  forsan  omnia  concedentur;  si  tamen 
rogetur  quae  causa  sanguinis  plus  ad  genitalia  circa  pubertatem  quam 
antea  pellit?  nil  habeo  quod  respondere  possum.  Num  dicetur  (dictum 
quidem  fuit)  id  sanguinis  quod  antea  alias  corporis  partes  nutrivit, 
nunc  iis  satis  auctis  ad  uterum  tendere?  sed  puellae  ex  quo  menses 
primo  proruperunt,  citius  ac  antea  saepissime  crescunt.  Qui  menses  me¬ 
chanice  explicant,  ii  ad  unum  omnes  laborant,  quod  quidem  non  mi¬ 
randum.  Plurima  sunt  nobis  incognita,  quorum  causas  frustra  exploramus. 

Haec  contra  theorias  quae  praeeunt  protulisse  sat  est.  Novam  propo¬ 
nere  mihi  non  est  in  animo.  Plethora  plurima  quidem  mensium  phae¬ 
nomena  haud  absurde  explicantur ,  ea  vero  per  se  rem  non  dilucidat. 
Caeteris  autem  jamjam  exploratis  theoriis  multo  minus  est  indulgendum. 
Quod  in  hac  re  incerta  verisimilius  assequi  licet  ,  hoc  est ,  quadam 
aetate  uterus,  seu  vi  peculiari  a  natura  ei  insita,  seu  quibusdam  moti¬ 
bus  in  ovariis  (1),  seu  alia  causa,  more  insolito  excitatur,  plusque  san¬ 
guinis  ac  olim  recipit.  Hinc  menses  fluere  incipiunt ,  qui  postea  aequis 
intervallis  recurrunt;  sed  qua  lege  vis  illa  prius  in  actum  cieatur,  quo¬ 
modo  primi  illi  motus  excitentur,  et  quae  causa  mensibus  regularem 
adeo  recursura  imperet,  nec  a  me,  nec  ab  ullo,  quantum  conscius 
sum ,  explicari  potuit.  Et  vero ,  quaecunque  sagax  mens  humani  intel¬ 
lectus  altas  caligines  considerabit  et  tenebras  quibus  plerasque  genita¬ 
lium  functionum  obnubilavit  natura ,  hujusmodi  quaestiones  imagina- 


(1)  Caballis,  Rapport  du  physique  et  du  moral  de  Vhomme ,  voi.  I.  p.  290. 

tioni  eorum,  qui  in  condendis  medicinas  systematibus  principatum  tenent, 
facile  permittet ,  causas  primas  inter  tot  problemata  ,  quae  in  numero 
incognitorum  habentur,  derelinquens. 

Non  solum  de  mensium  causa ,  sed  de  usu  quoque ,  lis  jamdudum 
exorta  etiamnum  extat.  Si  pletborae  soli  obviam  erat  eundum,  evacua¬ 
tiones  aliunde  aeque  profuissent.  Sanguinem  corruptum  ac  foetidum 
effluere  jamjam  negatum.  Plerique  rem  hoc  modo  explicant:  cum  fe¬ 
minae  ad  puerperium  destinentur,  non  solum  sibimetipsis ,  sed  foetibus, 
nutrimentum  est  parandum.  Ut  hoc  semper  sit  in  promptu,  habitum 
formandi  plus  sanguinis,  quam  quo  opus  sibi  est,  natura  statuit.  Sanguis 
supervacuus,  nisi  lacti  efformando  inservire  debeat,  ad  uterum  ,  ubi 
foetus  primum  est  nutriendus,  rite  vehitur.  Etsi  modus  semper  lateret, 
usus  abunde  constare  affirmant. 

Contra  lianc  opinionem ,  naturae  sic  satis  consonam .  plura  tamen  re¬ 
pugnare  videntur.  Ad  analogiam  inprimis  animus  est  advocandus.  Si 
menses  sint  feminis  necessarii,  cur  non  aliis  quoque  animantibus?  Haec 
plures  foetus  simul  nutriunt,  et  citius  ac  feminae  pariunt,  dum  menses 
absunt.  Unde  igitur  iis  habitus  formandi  sanguinem  supervacuum? 
Si  sat  sanguinis  parari  possit  in  cane,  mensium  experte,  quid  sit  femi¬ 
narum  [proprium  unde  menses  necessarii  evadant  difficile  est  dictu. 
Quantum  necessui  erecto  feminarum,  quae,  dum  caetera  animalia  prona, 
terram  spectant,  coelum  tuentur,  jure  sit  tribuendum,  ignoro.  Memoriae 
proditur ,  quaedam  simiarum  genera ,  quae  erecta  incedunt ,  mensibus , 
iis  mulierum  simillimis,  esse  obnoxia,  sed  rem  parum  certam  in  medio 
relinquam. 

Marrher,  cujus  nomen  apud  physiologos  celeberrimum,  hanc  rem 
hisce  ideis  animo  effingit :  ))  Requirebatur  ut  vasa  uteri  semper  explica¬ 
bilia  forent,  et  facile  sedentia  humoribus,  ut  suo  tempore,  dum  utero 
concepit  mulier,  parata  foret  oportunitas  sanguini,  quem  tunc  majore 
copia  ex  utero  ad  foetum  transmitti  oportebat,  et  in  ejus  incrementum 
impendi ;  tum  etiam  ipse  uterus  haberet ,  unde  graviditatis  tempore  in¬ 
cresceret  ,  denique  ut  ovulum  in  superficie  interna  uteri  firmiores  et 
profundiores  radices  agere  posset,  dum  per  ipsum  hunc  fluxum  menstruum 

impeditur  ne  oscula  vasorum  exhalantium  concrescant  aut  occallescant, 
sed  efficitur,  ut  patula  semper  maneant,  aptaque  commercio  cum  ovi 
vasculis  ineundo  (1). 

Quod  in  plerisque  animalibus ,  veneris  appetentibus ,  observatur ,  id 
quidem  aliqua  ex  parte  banc  opinionem,  feminas  mensibus  ad  concep¬ 
tionem  praeparari  annuentem,  firmat,  e  vagina  enim  liquidum,  sanguini 
nunc  magis  nunc  minus  simile,  stillat,  quod  e  vasis  uteri  fluere  creditur. 
Menses  muliebres  per  annum  totum  recurrere  non  miraberis,  si  consi¬ 
deres  eas  semper  esse  Veneri  aptas,  dum  alia  animalia,  e  quorum  vagina 
nil  nisi  statutis  periodis  effluit ,  tunc  temporis  solum  sunt  fecunda. 
Attamen  e  quanam  structura  hoc  discrimen  pendeat,  omnes  sumus  ignari. 

Hic  quoque  operas  erit  pretium  meminisse ,  Venerem  nunquam  esse 
aeque  ac  mox  post  menses  fecundam.  His  autem  fluentibus,  non  solum 
utero  afferuntur  mutationes ,  iis  subsimiles  quae  conceptionis  tempore 
huic  visceri  obveniunt;  verum  etiam,  ut  asserunt  Denman,  Brandis  et 
Joerg,  interdum  ex  utero  educuntur  membranae  ei  affines  quae  ad  faciem 
internam  uteri  post  conceptionem  gignitur. 

Haec  hactenus  a  me  dicta  seu  accurate  disputata  sint  sive  non,  hoc  ab 
omnibus  concessum,  menses  esse  sanitati  plerumque  necessarios.  Ii  igitur 
nulli  vel  abnormes ,  plurimis  malis  atque  oerumnis  puellas  infelices  ob¬ 
ruunt.  Ad  vitia  mensium,  eorumque  sequelas,  nunc  itaque  accedam.  Ea 
ad  duas  classes  revoco:  1°  ad  menses  impeditos;  2°  ad  immodicos. 

Mensium  impeditorum  tres  sunt  species,  scilicet  retentio,  suppressio, 
et  fluxus  difficilis.  Prima  est  ubi  post  pubertatem  menses  non  prodeunt, 
et  ubi  variae  affectiones  morbidae  aegram  lacessunt;  altera  ubi  non  debitis 
intervallis  redeunt;  et  tertia  ubi  parcius  plerumque  et  cum  dolore  fluunt. 

dEtas  qua  menses  fluere  occipiunt  variis  in  exemplis  varia.  In  regio¬ 
nibus  calidis,  puella  novem  annos  nata,  in  frigidis  non  ante  viginti , 
eos  effundit.  Nostrates  circiter  annum  quartum  vel  quintum  decimum 
eos  experiuntur,  etsi  multae  causae  hos  menstruos  annos  interdum  per¬ 
turbant.  Ei  cui  victus  lautus ,  opiparus ,  cubiculum  calidum ,  vita  vel 


(i)  Prcelect.  in  Boerh.  §  DCLXV. 


3 


(  '4  ) 

ignavias  vel  lasciviae  dedita ,  menses  haud  dubie  citius  aderunt  ac  ancilla? 
in  tugurio  degenti ,  parum  nutritae ,  et  quam  strenuus  labor  exercet. 
Difficile  est  igitur  definire  tempus  quo  menses  non  fluentes  pro  morbo 
sint  liabendi ;  sed  si  urgent  dolor  circa  lumbos  et  hypogastricam  regio¬ 
nem,  languor  insolitus,  varia  affecti  ventriculi  phaenomena,  praepedita 
respiratio,  uteri  ipsius  molimina,  verbis  vix  depingenda ,  quae  puellas 
puberes  fere  semper,  mensibus  instantibus,  lacessunt,  si  accedunt  alia 
signa  quae  mensibus  praeire  solent,  dum  ii  non  prorumpunt,  remoram 
esse  morbidam  suspicari  licebit.  Si  omnia  phaenomena,  quotquot  sint, 
post  primum  incursum  leniora  facta,  singulis  mensibus,  aequisque  in¬ 
tervallis,  recrudescunt,  menses  non  fluentes  pro  morbo  nemo  non  habebit. 

Miram  esse  sanguinis  proclivitatem  genitalia  versus  plurima  com¬ 
monstrant.  Partes  antea  parvae  evolvuntur,  nec  diutius  nudae  manent, 
mammae  sororiantes  in  circulos  nitidos  consurgunt,  purpureum  lumen 
juventae  genas  deserit,  fulgorque  oculos,  quos  subsidentes  lividus  circu¬ 
lus  saepe  cingit;  dolor  dorsi  ac  lumborum  dein  succedit,  frigus  ac  calor 
subinde ;  novi  motus  interni  percipiuntur ,  quorum  causam  ignorans 
rudis  adhuc  puella  suspiria  ab  imo  pectore  mittit.  Modo  morbus  absit 
mucus  vel  serum  primo,  dein  sanguis  e  vagina  effluit,  quem  denuo 
miratur  ac  timet  virgo  obstupefacta.  Hoc  decedente,  rubor  in  genas 
ardorque  vegetus  in  oculos  cito  redit,  virgoque  matura  viro  infantis  sim¬ 
plicitatem  deponit,  in  cujus  vicem  illecebra?  amoris,  uti  pectus  anhelum 
vix  visum ,  vultus  facile  rubens ,  acies  oculi  mollis  sed  penetrans  suc¬ 
cedunt. 

Si  tamen  omnibus  vel  pluribus  signorum  jam  memoratorum  praegres¬ 
sis,  menses  non  fluant,  omnia  plerumque  in  pejus  ruunt.  Vultus  magis 
magisque  pallescit,  vel  tetram  flavedinem  cbloroseos  prae  se  fert,  cibo¬ 
rum  appetentia  depravatur,  ita  ut  creta,  cineres,  aliaque  hujusmodi 
concupiscantur,  florique  imbribus  gravato,  vel  cui  radix  arefacta,  simil¬ 
lima  ,  virgo  infelix  languescit  moriens.  Si  magis  fiat  irritabilis ,  hysteria 
dira  fabricam  horrendis  convulsionibus  ad  syncopen  usque  quatit. 

Immensum  esset  si  omnes  et  singulas  referre  velim  quae  d}rsmeniae 
et  amenorrhoeae  pedissequae  sunt  affectiones ;  nam  nullus  propemodum 

irritationis  gradus,  nulla  neurosis,  nulla  asthenia,  nulla  possibilis  orga¬ 
norum  laesio ,  quae  inde  nasci  nequeat.  Praeterea  menses  difficiles  dolorem 
insignem,  lassitudinem,  aliaque  incommoda  iis  saepe  inferunt,  quae  sunt 
alioquin  sat  sanae. 

Species  amenorrhoeae  dehinc  non  seorsim  tractabo;  nam,  modo  obsta¬ 
culum  mechanicum  absit,  easdem  causas  remotas,  eademque  remedia 
utraque  agnoscit,  et  de  difficili  fluxu  longius  disserere  in  animo  non  est. 

Non  primi  semper  menses  aequis  intervallis,  post  octavum  nempe  et 
vigesimum  circiter  diem,  recurrunt.  Verum  saepenumero,  non  nisi  uno 
alterove,  post  primam  proruptionem,  elapso  semestrio,  fluxus  vel  incom¬ 
moda  quaelibet  puellam  adoriuntur.  Fluxus  vero  muliebris  dein  statis  pe¬ 
riodis  ,  usque  ad  quintum  et  quadragesimum  aut  quinquagesimum  circiter 
aetatis  annum ,  sanitate  feminea  non  mutata ,  recidivus  fieri  potest.  Ast 
praeter  graviditatem  et  lactatum ,  millenae  praesto  sunt  causae  in  periodo¬ 
rum  legem  interturbandam  pronae.  Has  omnes  enumerare  nequeo,  prae¬ 
cipuas  tamen  aggrediar. 

Ubi  menses  nunquam  proruperunt,  ibi  uteri  ipsius  vitia  conformationis 
vel  mutatam  structuram  suspicari  licebit.  Quaedam  partium  genitalium 
vitia  nos  forsan  latent  :  uterum  ipsum  abesse  vel  os  ejus  aut  vaginae  in¬ 
terdum  claudi  potest. 

Frequentes  amenorrhoeae  causae  in  uterum  ipsum  inprimis  multum 
Valent :  irritabilitas  nimirum  hujus  visceris  major,  immodica  Veneri  litatio, 
libido  frenata  vel  frustrata ,  manustupratio ,  et  ex  alsiosa  vel  adstringenti 
aqua  lotiones.  Uterus  autem  natura  torpidus,  et  crebrae,  ope  aquae  tepi¬ 
dioris,  lotiones,  inertiam  eam  uteri  comitem  habent,  qua  affluxus 
menstruus  omnino  desideratur. 

Potissimae  vero  causae  mediante  alio  quodam  organo  uterum  afficiunt ; 
frigus  quovis  modo  corpori  admotum,  et  praesertim  extremis,  seu  mani¬ 
bus  sive  pedibus,  adhibitum,  menses  saepissime  cohibet. 

Sed  eximius  est  consensus  ventriculum  inter  et  uterum,  ita  ut  alter 
sine  altero  mutari  vix  queat.  Qui  cibi  stomachum  stimulo  quodam 
justo  majori  vel  minori  afficiunt,  ii  menses  haud  raro  impediunt.  Exem¬ 
pla  sunt  pro  variis  mulieribus  varia;  at  pisces,  praecipue  ex  salmonis 

genere,  lac,  fructus  acidi  et  austeri,  nec  non  substantiae  pingues  et  un¬ 
guinosae  multis  nocent.  Quin  plurimae ,  et  hic  et  alibi  terrarum  ,  iis  im¬ 
pune  vescantur,  minime  negandum;  tantae  scilicet  sunt  varietates,  cum 
a  natura  tum  a  consuetudine  derivatae,  ut  fere  nil  omnes  aeque  eodem- 
ve  modo  afficiat.  Hoc  tamen  constat,  quicquid  a  ventriculo  difficilius 
subigitur,  vel  eum  aliudve  quodlibet  organum  stimulo  quicquam  majori 
afficit,  id  feminis,  mensibus  fluentibus,  esse  periculosum;  nam  cujusvis 
organi  irritatio,  vel  cum  utero  saepissime  communicatur,  vel  ne  fiat  ad 
eum  sanguinis  affluxus  impedit. 

Si  reputes  quam  late  imperium  pathematum  valeat,  vix  miraberis  ea 
quoque  menses  multum  afficere.  Inter  omnia  terror  et  ira  eminent  in¬ 
signes;  similis  plerumque  effectus  a  gaudeo,  moerore,  invidia,  de  infausto 
amore  sollicitudine,  aliisque  hujusmodi  provenit,  obiterque  observare 
liceat,  lias  omnes  animi  allectiones  lactis  secretionem  minuere  et  interdum 
ad  nil  redigere. 

Cum  systemati  lymphatico  ,  in  corpore  femineo  nimium  praevalenti , 
obviam  non  itur,  solum  ejus  incrementum  menses  cohibere  potis  est; 
ubi  nempe  torpent  totius  corporis  arteriae,  nixus  menstruus  irritationi 
vasorum  uteri  concitandae  liaudquaquam  est  idoneus. 

Quicquid  sanguini  dispendium  nimium  affert ,  affluxum  menstruum 
quoque  praepedire  valet.  Hunc  effectum  saepius  edunt  cibus  parum  nutriens , 
inedia,  puris  vel  lactis  multa  et  longa  egestio,  confertae  sanguinis  jacturae, 
quae  scalpello  chirurgico ,  hirudinum  morsulis ,  vel  elabente  menstrui 
tributi  termino,  sine  norma  fiunt;  quaecunque  demum  immodicae  liqui¬ 
dorum  egestiones,  seu  sponte  enascantur,  sive  artis  ope  concitentur. 

Venaesectio  a  quibusdam  inter  causas  amenorrhoeae  numeratur  exci¬ 
tantes,  et  quidem  me  non  fugit  ex  eadem,  adstantibus  scilicet  vel  fluen¬ 
tibus  mensibus  celebrata ,  hoc  mali  nonnunquam  fuisse  natum ;  verum 
terrori,  quem  lanceola  feminis  quibusdam  irritabilioribus  incutit,  illud, 
cum  Gardien  aliisque ,  adscribere  malim.  Et  cum  venaesectio  per  se  sit 
praestantissimum  amenorrhoeae  remedium,  ni,  respectu  constitutionis  aegrae, 
nimia  fiat  sanguinis  profusio  animive  motus,  ego  equidem  accusationi 
subscribere  non  ausim. 

Seu  jam  inertia  uteri  impediat  ne  liat  ad  eum  sanguinis  affluxus , 
sive  irritatio  justo  major  uterum  afficiat,  in  utroque  casu  nulla  vel  parca 
tantummodo  fiet  ad  faciem  ejus  internam  exhalatio.  Ab  uno  igitur  alterove 
hoc  affectionis  genere ,  amenorrhoeam  proprie  dictam  pendere  opinamur ; 
et  remediorum  actionem  hisce  principiis  explicare  tentabimus. 

Ut  suppressio  mensium  morbosa  a  graviditate  rite  discernatur,  hoc 
ipsum  plurimum  negotii  medico  saepe  facessit;  nisi  enim,  eo  sciscitante, 
quicquid  verum  sit  fateantur  mulieres,  quae  furtiva  Venere  praegnari 
suspicantur,  tactus,  ad  nodum,  protracta  jam  graviditate,  omnino  expe¬ 
diendum  ,  solus  capax ,  impossibilis  evadit.  Dein  ante  quartum  aut  quin¬ 
tum  post  conceptionem  mensem ,  saepe  non  nisi  suspicioni  et  conjecturae 
locus  est.  Itaque  summa  interdum  et  perspicacia  et  prudentia ,  cum  in 
detegenda  veritate,  tum  in  praebendis  remediis,  medico  opus  est.  Sed 
multo  facilius  amenorrhoea  a  mensium ,  ob  obstaculum  mechanicum ,  re¬ 
tentione  dignoscitur;  ii  enim  in  utero  cavo  congesti,  signis  anamnesticis, 
et  phaenomenis  quae  uterum  sanguine  refertum  notant ,  mox  perci¬ 
piuntur. 

Prognosis  varia  esse  debet  prout  malum  magis  minusve  diuturnum, 
signa  magis  minusve  acerba,  causaeque  excitantes  graviores  vel  leviores 
reperientur;  causa  lenta  et  tenax,  plerumque  magis  quam  subita  et  tran¬ 
sitoria  ,  infausta  est.  Quae  cum  temperamento  lymphatico  jungitur  ame¬ 
norrhoea,  optimorum  remediorum  vi  haud  raro  resistit.  Si  culpandus  sit 
erethismus  nervosus,  ei  ars  quidem  facilius  medebitur,  at  recidivae  eo 
frequentiores  reperientur. 

Priusquam  de  remediis  maxime  efficacibus  verba  facere  aggrediar , 
pauca  de  amenorrhoea  sequelis  frequentissimis  dicenda.  Has  plene  enu¬ 
merare  non  conabor,  quippe  quae  fere  innumerae;  nullus  enim  morbus 
mulieres  invadit,  quem  non  ad  menses  nullos,  parcos,  abnormes  vel 
nimios  relegant.  Mater  sagax  filiam  ignaram  eamdem  opinionem  docet , 
quae  itaque  jamdudum  quamlatissime  increbuit.  Rem  esse  omnino  va¬ 
nam  ,  nemo  sanus  affirmabit ;  saepissime  tamen  amenorrhoea  non  modo 
non  est  causa  morborum  sequentium ,  sed  ipsa ,  ut  et  morbi  ei  tributi , 
a  causa  communi  proveniunt.  Attamen  difficile  saepe  est  dignoscere  quando 

pro  causa,  quando  pro  comite  aut  effectu  morborum,  sit  habenda.  Sa¬ 
gacissimo  cuique  medico  ex  hoc  labyrintho  se  extricare  non  raro  labor  et 
dolor  est. 

Inter  morbos  ab  amenorrhoea  oriri  creditos,  chlorosis  eminet,  nec  non 
passio  hysterica  quas  nunc  leviter  perstringam,  eos,  qui  rem  plene 
tractatam  videre  volunt ,  ad  auctores ,  qui  de  hac  re  ex  professo  agunt , 
remittens.  Chloroseos  hic  optimus  est  character.  »  Dyspepsia  vel  rei 
))  non  esculentae  desiderium ,  cutis  pallor  vel  decoloratio ,  venas  minus 
»  plenas  ,  corporis  tumor  mollis ,  astlienia ,  palpitatio  ,  menstruorum,  re- 
»  tentio ”  (1). 

Cum  chlorosis  tam  saepe  amenorrhoeam  comitatur ,  cumque  ut  Culleno 
placet ,  sine  ea  nunquam  invenitur ,  est  cur  suspicemur  eam  esse  ame¬ 
norrhoeae  prolem;  sed  alii  gravi  nomine  auctores  eam  non  modo  gravidi¬ 
tatem  et  menorrhagiam  diuturnam  insecutam ,  verum  etiam  juniores  pue¬ 
ros  ,  rarius  autem  adultos ,  iisdem  fere  quae  memoravi  symptomatibus 
nactam  esse  asserunt.  Alias  igitur  dlilorosi  causas  adscribunt,  quales  sunt : 
actio  aeris  humidi  et  frigidioris,  vermes  in  intestinis  nidulantes ,  aeris 
puri  luminisve  vividi,  exercitationis,  et,  apud  juniores  quasdam  puellas, 
coitus  defectus,  demum  victus  tenuioris  aut  parum  nutrientis  usus. 

Inter  signa  chloroseos  praecipua ,  rei  non  esculentae  desiderium  jure 
numeratur.  Quandocunque  uterus  afficitur ,  ventriculi  functiones  fiunt 
abnormes.  Hinc  praegnantibus  ista  desideria  quae  quotidie,  non  sine  ad¬ 
miratione  ,  experimur.  Hinc  quoque  in  amenorrhoeae  quibusdam  exemplis 
hoc  signum.  Sed  naturae  sagaci  partim  forsan  est  tribuendum.  In  dys¬ 
pepsia  ,  ut  Culleno  placuit,  acidum  in  stomacho  semper  inest,  cui  cor¬ 
rigendo  nil  magis  ac  calcaria  aptum.  Hinc  creta,  cineres,  aliaque  id  genus 
expetuntur.  Cum  autem  pannus ,  resque  ejusmodi  appetantur,  et  cum 
similibus  ingestis  malum  increscat ,  haec  explicatio  theoriae  chemico-pliy- 
siologicae  antiquae  rejicienda. 

Quamvis  totam  symptomatum  congeriem,  cui  nomen  dyspepsias  indi¬ 
dit  Cullen ,  ab  inflammatione  ventriculi  pendere ,  recte  affirmari  possit ; 

tamen  digestionis  torpor,  constipatio,  et  circa  regionem  epigastricam 
gravedinis  sensus ,  quibus  solis  lianc  denominationem ,  in  chlorosi ,  idem 
auctor  adscripsit,  ex  asthenia  ventriculi  hic  nasci  videntur.  Ilinc  tristitia  et 
animi  dejectio  iis  accedunt.  Corpus  pallidum  flavumve  debilius  indies  eva¬ 
dit,  venae  flaccidae  et  inanes  videntur,  motus  omnigenus  fatigationem  parit, 
cor  leviter  palpitat,  oedema  advenit,  loca  sola  ac  tenebrosa  quaeruntur,  ubi, 
nemine  teste,  virgini  infelici  languescere  lucemque  invisam  odisse  liceat. 

Haec  adeo  horrenda,  secundum  quosdam  medicos  a  causis  jam  memo¬ 
ratis  vix  oriuntur;  alias  igitur  fingunt:  cliloroticae,  uti  fertur,  admodum 
sunt  salaces.  Si  quis  amatur,  ille  semper  oculis  obversatur,  si  nemo 
amori  est,  lascivae  cogitationes  solae  delectant.  A  risu  jocisque  ,  puellis 
plerumque  adeo  gratis,  mens  gradatim  revocata,  officia  omnia  cum  vitae 
tum  amicitiae  brevi  fastidit,  et  lascivia  magis  magisque  crescente,  me¬ 
lancholia,  dein  mania,  interdum  adveniunt. 

Qui  ita  loquuntur  tamen,  ii  chlorosim  a  nympliomania  vix  dignoscunt. 
Hic  quidem  omnia  signa,  cum  libidinis  effrenatae,  tum  melancholiae  et 
maniae  offendimus ,  quae  tamen  chlorosi  raro  adsunt. 

Quicquid  sit  de  causis  chloroseos  excitantibus ,  phaenomena  ei  propria 
systema  sanguineum  languidum  et  ventriculum  asthenia  affectum  nos 
edocent;  quae  autem  hujus  visceris  signa  irritationis,  morbo  progrediente , 
hisce  phaenomenis  accedunt,  ea  minime  inter  symptomata  chloroseos  sunt 
computanda.  Verum  si  reputes  vim  vitalem,  a  caeteris  corporis  partibus, 
versus  solum  uterum,  in  morbo  nostro,  plerumque  abripi ,  vix  dubitabitur 
quin  uterus  mala  jam  depicta  sit  aucturus. 

Hysteria  ,  amenorrhoeae  haud  raro  comes,  sine  ea  tamen  non  semel 
oboritur.  Eam  ab  uteri  statu  pendere  adeo  fuit  creditum ,  ut  nomen  inde 
derivatum  sit.  Signum  unumquodque  uterum  ac  intestina  affici,  abunde 
testatur.  Ventris  sunt  murmura  et  sensus  globi  in  abdomine  se  volventis, 
ad  ventriculum  et  fauces  cum  algore  fervidove  calore  ita  ascendentes , 
ut  aegram  praefocatione  discrutiet.  De  morbo,  aeque  ac  mulier  ipsa  est, 
vario  et  mutabili ,  si  fuse  disserere  velimus  longius  latiusque  abduceremur. 

Cum  menses  fluunt  vel  fluere  debent ,  mulier  magis  ac  alias  irritabilis 
evadit;  quicquid  autem  irritabilitatem  auget,  ad  liysteriam  proclivitatem 

quoque  adauget.  In  regionibus  septentrionalibus  quibusdam  mulieres, 
parum  scilicet  irritabiles  ,  morbum  ignorant;  ast  nostrates,  mensibus 
adstantibus  vel  turbatis,  hysteria  haud  raro  torquentur. 

Consilia  medendi,  in  variis  amenorrhoeae  casibus,  praecipua  sunt: 

1°.  Nimiam  uteri  irritationem  tollere. 

2°.  Ex  eo  languorem  pellere. 

3°.  Actionem  systematis  circulatorii  vel  vim  nutritivam  augere. 

4°.  Irritationem  cujusvis  corporis  partis  diminuere  vel  superare. 

Quae  primo  consilio  respondent  antiphlogistica  sunt,  et  admodum  nu¬ 
merosa.  Primum  locum  venaesectioni  assignandum.  Interdum  enim  tanta 
fit  plethora,  ut  haemorrbagias  vice  mensium,  singulis  lunis,  e  nare, 
pulmone,  vel  gingivis,  cieat,  cui,  vena  secanda,  optime  obviam  itur. 
Alias  quoque  ubi  nullae  sint  haemorrhagiae ,  sed  ubi  pletliorae  vel  ere- 
thismi  generalis  signa  simul  cum  iis  congestionis  uteri  extant,  idem 
convenit,  et  post  sanguinem  large  e  brachio  detractum,  stimulo  uteri 
diminuto  vel  sublato ,  menses  prodeunt.  Quod  si  vero  plethora  localis 
duntaxat  est  ad  uterum  venaesectio  pedis,  quippe  quae  absente  plenitudine 
universali,  minus  derivativa  existimatur,  praeferenda.  Attamen  ea  feminis 
nervosis  quarum  irritabilitatem  aliquantisper  auget,  minime  est  suadenda. 
Et  ne  sanguinis  quidem  parca  e  brachio  missio,  ni  simul  pletliorae  vel  con¬ 
vulsionis  generalis  ratio  sit  habenda,  auxilii  quicquam  iis  afferre  valet. 
Sed  balneum  tepidum  efficax  hic  saepe  inventum.  Nonnunquam  lumbi 
soli,  saepius  meliusque  totum  corpus  immergitur.  Quantum  hoc  valeat 
in  morbis  feminarum  nervosis  abunde  innotescit.  Praeterea  victus  sit  non 
ita  tenuis,  at  minimum  stimulum  praebens  et  usus  narcoticorum  adscis- 
catur  internus.  Injiciatur  quoque  ex  aqua,  in  qua  dissolvatur  assa-foe- 
tida,  clysmus.  Aqua  insuper,  qua  decocta  fuerint  hyoscyamus  niger, 
atropa  belladonna,  aut  solanum  nigrum,  foveat  hypogasticam  regionem 
partesque  genitales. 

Ubi  vero  nullus  est  habitus  nervosus  et  solus  erethismus  uteri  est 
inculpandus ,  praemissa  quandoque  venaesectione ,  ad  ea  quoque  quae 
partibus  utero  vicinis  applicantur  decurrere  oportebit ;  fomenta  nempe 
emollientia ,  lotiones  et  semibalnea  ejusdem  generis ,  pediluviis  calidis 

sunt  anteponenda.  Sanguinis  missiones  topicae  hirudinibus  praesertim 
institutae,  utiles  hic  quoque  fore  probabile  ducimus-,  quin  imo  venae- 
sectioni  antehabendas  censemus ,  ubi  nullus  timor  subsit  ne  organum 
quoddam  nobile  phlegmasia  corripiatur.  Congruens  insuper  concilietur 
aegrae  quies,  sint  potus  mucilaginosi ,  cibusque  adsciscatur  levis  et  parcus. 

Cum  tertio  consilio  connectuntur  pediluvia ,  quibus  sinapi ,  acidum  hy- 
drochloricum ,  cineres ,  aliave  istiusmodi  adduntur.  Prosunt  etiam  cu¬ 
curbitulae  ad  hypogastricam  regionem  admotae,  et  perpaucarum  numero 
hirudinum  ad  vulvam  saepius  appositarum  vulnuscula ,  quae  sanguinem 
ad  uterum  revulsione  cient. 

Scintillae  electricae,  circa  uteri  regionem  eductae,  praestantissimos  non- 
nunquam  edunt  effectus.  iEgra  ad  machinam  sedente,  salutifer  fluxus 
saepe  prorumpit ,  alias  post  aliquot  horas  vel  dies ;  sed  haud  raro  auxi¬ 
lium  omnino  inutile  vel  noxium  repertum.  Electrici tas  utique  est  virium 
vitalium  motrix  potentissima ,  quae  novis  disquisitionibus  medicorum 
animalium  et  corporum  externorum  reciprocam  actionem  momento 
suo  ponderare  satagentium,  subjici  omnino  meretur;  si  interim  ad  men¬ 
ses  educendos,  electricitas  vel  galvanismus  adhibetur,  id  summa  advi¬ 
gilante  cautela  fieri  oportet.  Una  cum  bis ,  exercitatio  valida ,  saltatio 
nempe  et  equitatus,  quas  sanguinem  majori  impetu  deorsum  alliciunt, 
pro  viribus  aegrae  praecipiantur ;  nec  frictio  regionis  uterinae  omittenda. 

Injectiones  stimulantes,  uterum  ipsum  intrantes,  non  suadentur;  sed 
cataclysmus  in  uteri  regionem  vel  in  ipsam  vaginam  directus  fieri  liceat. 

Interdum  nullus  stimulus  eflicacior  suaderi  potest  quam  Venus,  legi¬ 
tima  scilicet;  furtivam  enim  Venerem  vetat  religio,  vetant  boni  mores. 

Remedia  tonica,  inter  quae  ferrum  et  ejus  praeparata  quaedam  emi¬ 
nent,  multi  quidem  maximis  extulerunt  laudibus,  at  in  iis  tentandis 
solertia  et  moderatione  opus  est,  et  satius  in  plerisque  casibus  est  iis 
omnino  abstinere. 

Rutam,  juniperum  sabinam,  aliaque  id  genus,  quibus  virtus  specifica 
emmenagoga  tribuitur,  uterum  prae  aliis  organis  stimulare  diu  creditum, 
et  etiamnum  creditur.  Plurimis  in  regionibus  vulgus  ab  iis  abortum 
expectat ,  nec  semper  frustra ;  iis  amenorrhoeam  saepe  cessisse  fertur. 

Interdum  vero  studio  decipiendi,  saepius  autem  fallaci  experientia,  va¬ 
nisque  observationibus  factum  est,  ut  summis  laudibus  decantata  fue¬ 
rint  remedia  ,  quae  vel  noxia  vel  certe  inefficacia ,  oculatiores  invene¬ 
rint  judices.  Num  medicamenta  de  quibus  jam  loquimur  laudes  illas 
promereant  quas  illis  tribuerunt  medici  quidam  celeberrimi  ?  Omnino 
dubitamus.  Accidit  quidem  interdum  ut  sub  eorum  usu  muliebris  pro¬ 
rumpat  fluxus,  at  malum  brevi  rediens  pertinacius  saepe  utero  inhaeret. 
Praeterea  haec  medicamina  potissimam  menorrhagiae  saepe  lethalis,  metri- 
disve  aut  primarum  viarum  laesionum  causam  utentibus  inferunt. 

Tertio  consilio  favent  regimen  stimulans  et  roborantia  omnigena,  quae 
quibusdam  feminis,  lymphatica  admodum  corporis  constitutione  praedi¬ 
tis,  sanguine  nullo  vel  seroso  ac  incoloro  e  vagina  fluente,  praecipiantur. 
Cibus  nimirum  nutriens,  parca  vini  generosioris  pocula,  coffeae  et  ama¬ 
rorum  infusiones,  peruvianus  cortex,  et  praecipue  ferri  praeparata, 
qualia  sunt,  vinum  chalybeatum ,  aquae  martiales,  carbonas  et  oxida 
ferri,  convenient.  Ast  quae  virium  versus  uterum  directioni  obest  chro¬ 
nica  ventriculi  phlegmasia ,  horum  remediorum  abusu  ne  concitetur 
adnitendum  censeo.  Una  cum  his  aquae  calidae  vapores  versus  uterum  , 
ope  infundibili,  missae,  clysmata  stimulantia,  scintillae  electricae  et  semi- 
balnea  aromatica  adhibeantur. 

Quae  autem  feminae,  post  sanguinis  aliusve  liquidi  egestionem  libe¬ 
riorem,  languescunt,  iis,  ut  vis  assimilatrix  exaltetur,  juvant  regimen 
nutriens,  analepticum,  applicatio  in  locis  excelsis,  salubribus,  ubi  aer 
siccus  et  purus  ea  principia  cum  sanguine  communicat  quibus  potissimae 
corporis  functiones  rite  peragi  possint.  Procul  sunto  moeror,  tristitia, 
aliave  mentem  deprimentia  pathemata.  dEgram  recreent  ruris  hortorum  que 
amoenitas,  festiva  amicitiae  colloquia,  blandi  musices  concentus,  modica 
quaevis  et  grata  corporis  exercitatio  ;  quicquid  demum  mentem  exhilarare 
queat  accersatur. 

Quo  quarto  consilio  fiat  satis,  et  cura  methodica  institui  possit,  accu¬ 
rate  conquiratur  oportet,  fueritfae  uterus  prius  affectus,  an  alia  quaelibet 
corporis  pars  una  cum  utero  laborans.  Mirus  enim  est  inter  has  partes 
consensus ,  ita  ut  vix  altera  in  alteram  vires  suas  morbosas  exerere 
nequeat.  Sed  quam  hoc  saepe  sit  difficile  inquirere  jam  jam  notavi. 

Quodsi  analytica  disquisitione ;  aegrae  temperamento  et  idiosyncrasi , 
naturae  causarum ,  nec  non  ordini  evolutionis  symptomatum  inprimis 
innixa,  origo  mali  omnino  detegi  nequeat;  tunc  remedia  aptissima  quae¬ 
que  organo  magis  laeso  ,  cujusque  integritas  ad  conservationem  vitae 
magis  refert,  adhibere  oportet,  dum  uno  eodemque  tempore  ratio  alte¬ 
rius  omnino  sit  habenda;  verbo  principia  morbis  ejusdem  naturae  simul 
existentibus  communia  hic  applicanda  sunt  ;  principia  vero  sanae  et 
severae  physiologiae  notionibus  innixa  animus  intendit;  nam  procul  ab 
eo  idea  illa  v.  c.  qua  mihi  fingerem  remedia  stimulantia  viis  digestivis , 
absque  dolore  abdominis ,  diarrhoea  vel  ad  vomendum  propensione , 
inflammatis  et  letiferas  sympathias  concitantibus ,  esse  committenda,  ut  vel 
gravissimae  capitis  congestiones  leventur.  Haec  de  amenorrhoea  ex  nimia 
irritatione  uteri  coorta  dicta  sunto.  In  ea  vero  ex  ejusdem  visceris  torpore, 
rarissime  primitivo,  nata,  quaelibet  inflammatio  caeterarum  corporis  par¬ 
tium,  prius  sedulo  est  amovenda  vel  minuenda,  antequam  animum  ad 
uteri  statum  advertere  liceat. 

Si  excipias  remedia  pletliorae  sanguineae  vel  lymphaticae ,  eretliismi , 
neuroseos  et  anemiae  propria,  quaecunque  aptissima  judicamus,  ea  sem- 
per  tempore  menstruo  adhibeantur ;  neque  unquam  committendum ,  ut 
alio  tempore  vulvae  apponendo  hirudines,  mensium  interturbentur  re- 
gularitatis  leges. 

Aliquando,  antequam  menses  fluunt  vel  inter  fluendum,  misera  puella 
dolore  gravi  abdominis  ac  lumborum  cruciatur,  dum  sanguis  plerumque 
nimis  parce  profluit,  cui  malo  dysmenorrhoeae  est  nomen.  Acerbi  tamen 
illi  dolores  pro  signo  irritationis  uteri ,  et  sanguinis  minor  copia  pro 
primo  amenorrhoeae  gradu  forsan  haberi  possent.  Caeterum ,  cum  medicus 
hic  raro  consulatur,  cumque  eadem  remedia  ac  in  mensium  suppressione 
conveniant,  de  dysmenorrhoea  nil  amplius  addam. 

Hactenus  de  vitiis  mensium  impeditorum,  de  vitio  prorsus  contrario 
nunc  dicendum.  Est  ubi  sanguis  vel  saepius  vel  diutius  aequo  fluit,  ita 
ut  aegra  mire  debilis  cito  evadat.  Cavendum  tamen,  ne  singulis  exem¬ 
plis  mensium  abnormium  nomen  menorrhagiae  indamus ;  nonnunquam 
enim  bis  intra  mensem  redeunt,  duplusque  sanguis  profunditur,  sani¬ 
tate  feminea  non  mutata.  Hisce  in  casibus  dubii  interdum  haeremus ; 

sed  plerumque  signa  praecedentia,  comitantia  et  sequentia  dubium  nul¬ 
lum  relinquunt.  Ubi  dolor  capitis  ,  vertigo  vel  dyspnoea  praecesserint , 
ubi  cum  horripilationibus  aestus  fugax  et  pulsus  exigui  et  contracti  fre¬ 
quentia  adsint,  ubi  dolor  acerbior  lumbos,  dorsum  ac  femora  torqueat, 
ibi  morbum  vel  adesse  vel  instare  suspicari  fas  est  (1). 

Quantum  sanguinis  fluere  debeat ,  statutu  est  difficile ,  varii  nempe 
climatis,  vitae  normae,  aetatis,  animi  affectionum,  variaeque  singularum 
feminarum  constitutionis  ratio  habenda  est  ;  at  omnis  quantitas  inter 
unciam  sextam  et  decimam  sat  salubris ,  sub  nostro  climate  ,  plurimis 
videtur.  Diuturnitas  fluxus  quoque  incerta  ;  bie  enim  nunc  tres  nunc 
sex  quinimo  octo  dies,  valetudine  integra  manente,  durat.  Nec  copia 
igitur  nec  mensium  diuturnitas ,  sunt  pro  signis  menorrhagiae  semper 
habenda ;  cum  autem  vultus  pallet ,  pulsus  fit  debilis ,  exercitatio  om¬ 
nigena,  imo  levissima  defatigationem  affert,  cum  corpus  aliquantisper 
erectum  aegre  tenetur,  cum  frigus  extremitates  et  oedema  pedes  invadit, 
tunc  menses,  diutius  vel  plenius  solito  fluentes,  esse  morbidos  colligere 
licet  (2). 

Praeter  signa  jam  memorata  alia  saepe  socia  sunt;  anorexia  nempe,  cui 
alia  affecti  ventriculi  indicia  accedunt;  cor  palpitat,  crebra  est  syncope  , 
animusque  adeo  evadit  debilis  atque  irritabilis,  ut  causae  levissimae  eum 
magnopere  excitent. 

Causae  excitantes  quae  uterum  partesve  vicinas  directe  nimus  stimulant, 
plurimae  sunt.  Inter  eas  vis  regioni  uterinae  illata,  Venus,  praecipue  dum 
menses  fluunt,  frequens  abortus,  partus  difficilis,  arctianun  circa  lumbos 
vestium  pressio  eminent;  hisce  alvus  adstricta,  quippe  quae  molestiores 
conatus  molitur,  hysteroptosis  et  uteri  laesiones  annumerantur. 

Eodem  quoque  pertinent  ea  quae  actione  generali  modove  secundario 
in  uterum  vires  exerunt;  molimina  nimirum  violentiora,  concussiones 
validae ,  saltatus ,  nimia  corporis  exercitatione  defatigatio ,  vehementius 
quodvis  animi  pathema,  vigiliae,  et  calor  nimius  quolibet  modo  corpori 
allatus.  Cibus  lautus  vel  nimium  stimulans,  vita  desidiosa,  consuetae  eva- 


(1)  Culleu  ,  First  Lines ,  vol.  3,  pag.  i3. 

(2)  Ibid.,  p.  i4. 

cuationes  suppressae,  medicamenta  in  uterum  peculiariter  agentia,  et 
potus  stimulantis,  coffei,  v.  g.,  vel  alcoolici  usus  inconsultus  aut  abundan- 
tior  eundem  effectum  sortiuntur. 

In  menorrhagia  praecavenda  vel  tollenda  causae  remotiores  sedulo  semper 
vitentur,  citoye  amoveantur,  iEgra,  dum  menses  fluunt,  omnino  corpore 
et  animo  quiescat,  vel  ita  composita  recumbat  ut  sublimis  paululum  sit 
pelvis,  et  alterum  femur  ab  altero  dimoveatur.  Cubiculum  frigidiusculum 
calido ,  cibus  levis  et  parcus  vel ,  si  videbitur,  nullus  pleno ,  cubile  durum 
molli  antehabebitur;  alvus  dura  emollienti  tepidoque  simul  clysmate 
subinde  concitetur. 

Si  una  cum  dolore  dorsi  ac  lumborum  signa  plethorae  generalis  adsunt, 
sanguinem  e  brachio  mittere  interdum  fas  est. 

Ubi  haec  menorrhagiae  vel  praecavendae  vel  amovendae  parum  sufficiunt, 
ad  alia  decuratur.  Inter  ea  cucurbitulae  vel  hirudines  infra  potius  quam 
supra  mammas  appositae ,  universae  cutis  perfrica tio ,  et  vesicantia  aut  sina¬ 
pismi  supra  diaphragma  admoti  ex  votis  fere  semper  succedunt,  et  vix 
unquam  alio  remedio  opus  est.  Quod  si  tamen  nimia  obvenit  debilitas , 
frigore  hypogastrica  inprimis  regio  inalgescat,  aqua  gelida  acidulaque  ano 
vel  vaginae  injiciatur,  vel  ut  obturamento  aegrae  saluti  consulatur  elaboran¬ 
dum  est.  Nec  irritationis  augmentum  seu  inflammatio  hisce  extremis 
forsan  efficienda  pertimescatur ;  nam  ut  praestat  prius  omnia  tentare  quam 
ad  extrema  devenire,  sic  quoque  auxilium  quodvis  etiam  cum  periculo 
exhibere  satius  est  quam  aegrotantem  in  certo  mortis  discrimine  versan¬ 
tem  eodem  destituere. 

Menorrhagia,  quae  corporis  vires  admodum  effregit,  dilabente,  auxilia 
non  sunt  illico  omittenda;  opera  est  strenue  danda  ut,  cautione  adhibita  , 
aegra  iis,  quae  in  anemia  juvare  supra  diximus,  paulatim  roboretur.  Sti¬ 
mulantia  non  solum  diffusibilia  sed  omnigena  plerumque  nocent.  Attamen 
parvae  tonici  fixi  doses ,  aut  parca  meri  pocula ,  functione  digestiva  ea 
postulante,  ventriculo  concedantur. 


Quicunque  haec  perlegerit  me  famam  prolixi  scriptoris  parum  ambire 
facile  credet.  Affatim  est  auctorum  unde  hoc  opusculum  in  molem  abire 

potuisset;  sed  hoc  ineptum  judicans,  omnes  opiniones  futiles,  omnia  ar¬ 
gumenta  supervacanea  aut  non  prorsus  necessaria ,  omne  inane  ornamen¬ 
tum,  quantum  licuit,  oblivione  damnavi.  Multa  ad  theoriam  morborum 
quos  memoravi,  et  plura  quae  ad  eorum  medelam  spectant,  etiamnum 
obscura  latent.  Est  tamen  ut  intra  sanae  physiologiae  fines  nos  continea¬ 
mus  ;  etenim  eos  transiliendo  in  empirismum  vel  vagas  et  inanes  hypo- 
theses  incidimus,  quae  medicinae  progressibus  non  nisi  moras  attulerunt. 
Illud  assequi  volui  ut,  plurimis  opinionibus  mature  perpensis,  verisimi¬ 
liores  proponerem;  quas  ex  cultior  rerum  usus  docuit,  eae  amplectendae; 
nullae  autem  sunt  temere  admittendae ;  namque ,  dum  alii  philosophi  theo¬ 
rias  plerumque  innocuas  excogitant,  quicquid  delirant  medici  plectuntur 
aegri.  Primo  quidem  id  animo  infixum  habui  et  plurima  remedia  nota¬ 
rem;  verum  principum  auctorum  judiciis  exploratis,  pleraque  adeo  in¬ 
certa  inveni  ut  illud  consilium  tenere  noluerim.  Juvenem  medicinae  parum 
peritum  remedia  ambigua  nec  nimium  credulum  laudare,  nec  arrogantem 
vituperare  decet.  Si  igitur  silens  consulto  quaedam  praeterivi ,  ignaviae  me 
incusare  nefas  foret. 


/ 


TANTUM. 

POSITIONES  MEDICE. 


i. 


In  hac  rerum  medicarum  fortuna,  nescimus  ut  plurimum  num  otio¬ 
sos  aegri  observatores,  an  vero  medicos  activos,  nos  agere  oporteat,  cum 
corpori  viribus  admodum  exhausto  accedit  violens  inflammatio.  Nec 
minor  persaepe  extat  difficultas,  cum  phlegmasia  chronica  diuturna  vera 
causa  est  cur  vires  musculares  nimie  languescunt;  caligat  ad  hanc  rem 
therapeutice,  probatque  eatenus  exiguos  artis  medicae  progressus. 


II. 

Camphora  stimulat  potentissimum ,  nunquam  nisi  indirecte  sedat. 

III. 

Si  qui  casus  rariores  sunt  in  quibus  vomitum  spontaneum  empirice 
cohibere  cogimur ,  antiemeticum  Riverii  aquis  puris  acido  carbonico 
onustis  postponi  debere  censeo. 

IV. 

Yesicantia  in  phlegmasiis  quibusdam,  tametsi  post  sanguinis  missiones 
necessarias,  status  acutus  et  motus  manserit  febrilis,  egregii  sunt  usus. 

V. 

Valet  Linnsei  canon :  qui  potest  mederi  simplicibus  dolose  aut  frustra 
quaerit  composita. 

VI. 

Amputatio  circularis  in  continuitate  membrorum  methodo  dicta :  a 
lambeaux  semper  anteponenda  est. 

VII. 

Calculum  in  vesica  novo  Civialis  experimento  comminuere  non  inane 
tentamen  videtur. 


Nihil  quod  Legibus  Academicis 
contrarium  sit  inveni, 

